section_heading: Litva
paragraph_text: mini|320x320px|Mirni prosvjed u [[Šiauliai|Šiauliaiju, održan tijekom posjeta Mihaila Gorbačova 1990. godine.]] Kao i u ostalim baltičkim državama, otvoreni otpor sovjetskoj vlasti bio je rijedak, a iako je kulminirao u istom razdoblju kao i u Estoniji i Latviji, otpor u Litvi započeo je najranije, već početkom 1970-ih godina, kada je došlo do prosvjeda u Kaunasu 1972. godine. Ipak, tek su u drugoj polovici 1980-ih počela aktivnija prosvjedna djelovanja protiv sovjetskih vlasti. Brojni su glazbenici, kao i u ostalim zemljama, izvodili domoljubne pjesme ili su u svoje pjesme ubacivali stihove domoljubih pjesnika poput Bernardasa Brazdžionisa ili Justinasa Marcinkevičiusa. Tijekom 1987., festival Roko maršas također je podizao svijest o nacionalnom pitanju među publikom. Iste godine došlo je i do osnivanja brojnih udruga, dobar dio kojih se bavio zaštitom okoliša.